Domingo Villar Grangel

Domingo Villar Grangel,O seu segundo apelido tamén aparece escrito como Granjel. nado en Santiago de Compostela en 1882 e finado en Bolivia en 1933,El Compostelano, 12-7-1933, p. 2. foi un avogado, político e escritor galego.

 Traxectoria 
Fillo de Jose Villar e Vicenta Granjel. Estudou Dereito na Universidade de Santiago de Compostela. Instalouse en Madrid, onde traballou no Ministerio de Fomento. Colaborou en Correo de Galicia e Almanaque Gallego e foi un activo conferenciante. Redactou a memoria de constitución da Compañía Xeral dos Ferrocarrís de Galicia, da que foi conselleiro. Na ditadura de Primo de Rivera interveu a favor de José Calvo Sotelo na campaña municipal e foi nomeado gobernador civil de Cuenca (1924-1925)El Pueblo Gallego, 14-5-1924, p. 12. e das Palmas (1925-1926). Despois marchou a Bolivia, onde foi catedrático de Dereito Administrativo, e onde morreu en 1933.

 Obras 
 La emigración gallega, 1901.
 Porvenir económico de España, 1903.
 Ferrocarriles secundarios de Galicia, 1904.
 El problema de los cambios, 1906.
 Póliza de préstamos sobre mercancías, 1907.
 Un Ministro de Fomento. Don Augusto González Besada, 1909.
 Jovellanos y la reforma agraria, 1912.
 Cartas sobre Galicia, 1914.
 Estudios de derecho administrativo, 1914.

 Vida persoal 
Casou en Vilagarcía de Arousa con Celia Padín Piñeiro en 1911.El Diario de Pontevedra, 4-9-1911, p. 2.

 Notas 

 Véxase tamén 
 Ligazóns externas 
 Xornalistas na historia de Vilagarcía de Arousa 

Categoría:Alumnos da Universidade de Santiago de Compostela
Categoría:Gobernadores civís de Cuenca
Categoría:Galegos de Bolivia
Categoría:Nados en Santiago de Compostela
Categoría:Nados en 1882
Categoría:Finados en 1933
Categoría:Escritores de Galicia coa obra no dominio público